প্রকাশিত: ২২:০৫ ১৯ সেপ্টেম্বর ২০১৯ আপডেট: ২২:২২ ১৯ সেপ্টেম্বর ২০১৯
বনানীর ১৭ নম্বর রোডে আবেদীন টাওয়ারে আগুন
রাজধানীর বনানীতে এফআর টাওয়ারের পাশের ভবন আবেদীন টাওয়ারে অগ্নিকাণ্ডের খবর পাওয়া গেছে। ভবনটিতে থাকা স্বপ্ন সুপার শপে এ আগুন লাগে। শেষ খবর পাওয়া পর্যন্ত আগুন নিয়ন্ত্রণে কাজ করছে ফায়ার সার্ভিসের ৭টি ইউনিট।
জানা গেছে, বৃহস্পতিবার রাত সাড়ে নয়টার দিকে আবেদীন টাওয়ারের চতুর্থ তলায় স্বপ্ন সুপার শপে এ অগ্নিকাণ্ডের ঘটনা ঘটে। খবর পেয়ে আগুন নিয়ন্ত্রণে ঘটনাস্থলে পৌঁছে ফায়ার সার্ভিসের ৭টি ইউনিট।
ফায়ার সার্ভিসের কন্ট্রোল রুমের ডিউটি অফিসার মাহফুজ রিবেন এসব তথ্য নিশ্চিত করে বলেন, আগুন লাগার সঙ্গে সঙ্গে ফায়ার সার্ভিসের সাতটি ইউনিট কাজ শুরু করে। আগুন নিয়ন্ত্রণে থাকায় বর্তমান ৩টি ইউনিট কাজ করছে। তবে কী কারণে আগুনের সূত্রপাত এবং কী ক্ষয়-ক্ষতির পরিমাণ এখনো জানা যায়নি।